Han var hovedsakelig i Frankrike fra 1925 av. Som jødisk kunstner ble han raskt erklært «entartet» av det nazistiske regimet i Tyskland, og verkene ble inndradd, og noen vist til spott og spe. Skulpturen «Der Neue Mensch» («Det nye mennesket») ble fotografert med vidvinkelobjektiv fra en ufordelaktig vinkel, og prydet plakatene for den store utstillingen i 1937. Skulpturen selv forsvant senere, og antas å ha blitt støpt om.